नौकरी से निकाला तो खोला डोसा बाजार, राजस्थानी चटनियों के साथ साउथ का फ्यूजन
Rajasthani Zayka Special Story; Ajmer The Dosa Bazzar - जायका रीडर्स ने एड्रेस सजेस्ट किया तो हमारी जायका टीम वैशाली नगर चौपाटी के सामने डोसा बाजार पहुंची। जहां साउथ इंडियन डिश डोसा और राजस्थानी मसालों-चटनी का कॉम्बिनेशन लोगों को अंगुलियां चाटने को मजबूर कर देता है।
डोसा लवर्स हर बार कुछ न कुछ नया ट्राई करते ही रहते हैं। हर शहर की अलग-अलग वैरायटी, लेकिन कैसा लगेगा ये जानकर कि आप कोई भी वैरायटी का नाम लो, एक चुटकी में मनचाहा डोसा मिल जाए। वो भी एक ही जगह पर।
बाहुबली डोसा, जिनी डोसा, फ्रेंच फ्राइज डोसा, मसाला चिली चीज डोसा, पिज्जा स्पेशल डोसा, बर्न गार्लिक वेजिटेबल चीज डोसा, गैलेक्सी स्टार डोसा, गार्लिक अनियन मसाला चीज डोसा, पनीर जिनी डोसा, वेज स्प्रिंग डोसा...उफ्फ...मेन्यू की ये लिस्ट तो बड़ी लंबी है। पूरा मेन्यू पढ़ने में भी 10 मिनट लग जाएं। दस-बीस नहीं कुल 111 वैरायटी मिलती हैं।
भास्कर के जायका रीडर्स ने एड्रेस सजेस्ट किया तो हमारी जायका टीम वैशाली नगर चौपाटी के सामने डोसा बाजार पहुंची। जहां साउथ इंडियन डिश डोसा और राजस्थानी मसालों-चटनी का कॉम्बिनेशन लोगों को अंगुलियां चाटने को मजबूर कर देता है।
दिल्ली में 50 हजार महीने की जॉब छूटी तो एक डोसा लवर ने छोटे से ठेले से इसकी शुरुआत की। फिर एक से बढ़कर एक ऐसी वैरायटी लेकर आए कि 'डोसा बाजार' बना दिया। आज वो शख्स खुद वहां काम करने वाले लोगों को सैलरी बांट रहा है।
पहले 99 वैरायटी शुरू की और अब 111 
वैशाली नगर स्थित चौपाटी के सामने द डोसा बाजार की शुरुआत करने वाले हैं राहुल कपूर। कपूर ने बताया कि काफी जगह पर सिर्फ सिंपल डोसे मिला करते थे, लेकिन उन्होंने 99 वैरायटी के साथ अजमेर शहर में डोसा बाजार की लॉन्चिंग की। डिमांड बढ़ती गई तो अब उनके सेंटर पर 111 तरीके के अलग-अलग वैरायटी के डोसे मिलते हैं, जिन्हें पब्लिक खाना पसंद करती है।
शिफाली मोदी ने बताया कि वे अपने दोस्तों के साथ यहां 20 से ज्यादा वैरायटी ट्राई कर चुकी हैं। ऐसी वैरायटी हमें कहीं और नहीं मिलती है और टेस्ट में काफी अच्छा रहता है। डोसा काफी क्रिस्पी बनता है। दूसरा डोसे के साथ मिलने वाला सांभर और चटनी भी काफी टेस्टी होती है।
3 फीट का बाहुबली डोसा, 4 फीट का तवा
भूपेन्द्र बताते हैं इसे बनाने में 5 गुना ज्यादा मसाला लगता है। एक डोसे में कम से कम आधा किलो से ज्यादा मसाला, 200 ग्राम के करीब सॉस-चटनी लगती है। इसके लिए उन्होंने 4 फीट लंबा स्पेशल तवा खरीदा। एक डोसे का रेट 300 रुपए है, जिसे 3 लोग आसानी से खा सकते हैं। फैमिली और रील्स बनाने वालों में बाहूबली डोसा काफी पॉपुलर है। साइज में बड़ा होने के कारण ही इसे बाहुबली नाम दिया गया है।
खुद के सॉसेज से तैयार करते डोसे, इसलिए इनकी डिमांड
कुक भूपेंद्र सिंह ने बताया कि उन्होंने अपने ताऊजी से डोसा बनाना सीखा। बाद में अलग-अलग जगहों पर जाकर उन्होंने डोसा बनाने का काम किया। इस बीच वह कई वैरायटी के डोसे बनाना सीखें। वर्तमान में वह 111 तरीके के डोसे बनाते हैं। उन्होंने बताया कि उनके डोसे का टेस्ट इसलिए बढ़ जाता है कि वह बाहर से सॉसेज नहीं मंगवाते हैं। खुद 7 तरीके के सॉसेज बनाकर डोसे में उपयोग करते हैं, जिससे पब्लिक को उन्हें अलग टेस्ट मिलता है।
अजमेर निवासी रुखसार शेख ने बताया कि वे पहली बार यहां डोसा खाने आए हैं। इतनी नई वैरायटी हैं कि सोचना पड़ा पहले कौनसा खाऊं। फर्स्ट टाइम जिनी डोसा ऑर्डर किया, काफी यम था।
आगे बढ़ने से पहले देते चलिए आसान से सवाल का जवाब....
कोकोनट, गार्लिक चटनी और सांभर
भूपेंद्र ने बताया कि उनके सेंटर पर 111 तरीके के डोसे के साथ पब्लिक को कोकोनट व गार्लिक चटनी के साथ सांभर दिया जाता है। सांभर प्योर जैन सांभर होता है। प्लेट में सर्व करने के दौरान उसे बेहतरीन लुक में सर्व करके पब्लिक को दिया जाता है। जिससे उसका लुक और अच्छा लगता है।
60 से लेकर 300 रुपए तक का डोसा, 650 में फैमिली कॉम्बो
भूपेंद्र ने बताया कि उनके सेंटर पर ₹60 रुपए से लेकर 300 रुपए तक डोसे मिलते हैं। साथ ही 650 रुपए में फैमिली कॉम्बो डोसा भी मिलता है। उनके डोसा सेंटर पर टॉप 3 में जिनि डोसा, पिज्जा डोसा, फ्रेंच फ्राइज डोसा है। जिन्हें खाने के लिए पब्लिक की भीड़ लगी रहती है।
राहुल कपूर ने बताया कि वह पहले गुड़गांव की एक रियल स्टेट कंपनी में सीनियर मार्केटिंग मैनेजर की पोस्ट पर थे। महीने की 50 हजार सैलरी मिलती थी, लेकिन जॉब से निकाल दिया गया। अजमेर लौटकर होलसेल बिजनेस किया, लेकिन कोविड-19 महामारी के कारण लॉकडाउन लगा और उसमें लाखों रुपए का नुकसान हो गया। फिर भी हार नहीं मानी और खुदका अजमेर में द डोसा बाजार के नाम से डोसा सेंटर का शुरू किया।
ऐसे आया डोसा सेंटर का आईडिया
राहुल कपूर ने बताया कि वह खुद फूड लवर हैं और उन्हें फास्टफूड में डोसा काफी पसंद है। जिसके बाद उन्होंने सोचा कि अजमेर में ऐसी क्या चीज लाई जाए जो बच्चों से लेकर बुजुर्गों तक को पसंद आए। सोशल मीडिया पर सबसे ट्रेंड वाले फूड पर रिसर्च किया।
फिर 4 महीने तक अलग-अलग शहरों और जगहों पर जाकर आइडिया कलेक्ट किए। इस दौरान उनकी मुलाकात ब्यावर के सूरजपुरा गांव निवासी भूपेंद्र सिंह कुक से हुई। जिसे अलग-अलग वैरायटी के डोसे बनाना आते थे।
पहले घर पर किया ट्राई और दोस्तों से लिए रिव्यु
द डोसा बाजार के मालिक राहुल कपूर ने बताया कि सूरजपुरा गांव निवासी कुक भूपेंद्र सिंह ने अलग-अलग डोसे बनाने के आईडिया दिए। डोसा सेंटर खोलने से पहले घर पर कुक भूपेंद्र से डोसे तैयार कर घरवालों और दोस्तों के साथ ही अन्य लोगों को टेस्ट ट्राई करवाया और उनसे उनका रिव्यू लिया। पॉजिटिव रिव्यू मिलने के बाद द डोसा सेंटर को ओपन किया गया।
3 लाख 50 हजार का हुआ इन्वेस्टमेंट
द डोसा बाजार के ओनर राहुल कपूर ने बताया कि उन्होंने इस पूरे काम को खोलने के लिए 3 लाख 50 हजार का इन्वेस्टमेंट किया है। जगह रेंट पर ली है। 25 हजार रुपए महीने का रेंट देते हैं। उन्होंने बताया कि उनके पास करीब 5 कर्मचारी काम करते हैं। जिसमें कुक के साथ वेटर और हेल्पर शामिल है। इस बिजनेस से उनके जॉब से ज्यादा आमदनी हो रही है।
राजस्थानी चटनी और सॉसेज बनाते हैं खास
कुक भूपेंद्र ने बताया कि डोसा तैयार करने का तरीका एक ही होता है। लेकिन उनके डोसे को तैयार करते वक्त अलग-अलग सॉसेज लगाकर स्प्रेड किया जाता है। फ्रेश वेजिटेबल्स का उपयोग कर प्योर अमूल बटर और गार्लिक में रोल कर डोसा तैयार होता है और पब्लिक को सर्व किया जाता है।
साथ ही कई डोसे में राजस्थानी मसालों से तैयार चटनियां, चीज और मायोनिस भी उपयोग ली जाती है, जिससे डोसे का टेस्ट और बढ़ता है।
रेगिस्तान में उगने वाले ड्राई फ्रूट यानी कुमटिया का हलवा
मारवाड़ में इसे पंचकुटा की सब्जी में डाला जाता है, लेकिन इसका ऐसा लजीज और हेल्दी हलवा बनता है, जिसे राजस्थान के पूर्व राजघरानों में सबसे ज्यादा पसंद किया जाता था। हालांकि इसका प्रचलन राजस्थान के पश्चिमी इलाके में था, लेकिन इसका स्वाद और फायदे जानने वाले लोग देश के किसी भी हिस्से में हों, इसे बनाना नहीं भूलते।
यह कांटेदार पेड़ होने के कारण मरुस्थल में आसानी से पनपता है। अकेसिया सेनेगल या कुमट के बीजों में अन्य प्रजातियों के मुकाबले फास्फोरस, जिंक और सेलेनियम की मात्रा ज्यादा होती है। कई विश्लेषण से इस बात का भी पता चला कि इसके बीज में 39 प्रतिशत प्रोटीन होता है। यह चनों में पाए लगभग 19 प्रतिशत प्रोटीन के मुकाबले में दोगुने से भी ज्यादा है।
इसे गेहूं के आटे, घी और गुड के साथ बनाया जाता है। जिससे स्वाद भी यूनिक और असरदार होता है। आमतौर पर यह एक सामान्य हलवे की तरह ही बनता है, लेकिन इसमें गुड़ और शक्कर का प्रयोग होता है। पहले घी में आटे को पकाया जाता है, फिर उसमें गुड़ और शक्कर मिलाई जाती है। इसके बाद इसमें केसर, ड्राई फ्रूट्स को मिलाया जाता है।
ये है राजस्थान का सबसे बड़ा 36 इंच का पराठा
जयपुर के न्यू सांगानेर रोड स्थित रेस्टोरेंट जयपुर पराठा जंक्शन पर दुनिया का सबसे बड़े पराठा बनाने का दावा किया जाता है। सबसे पहले मेन्यू देखा तो पता चला कि 32 इंच पराठे की 72 से ज्यादा वैरायटी यहां मिलती हैं। इसे 40 इंच लंबे बेलन से बेला जाता है। सेकने के लिए 5 फीट का तवा खासतौर पर तैयार किया गया है। वहीं, पराठे को पलटने का 'पलटा' भी करीब 30 इंच बेस वाला तैयार किया गया है...(यहां CLICK कर पढ़ें)
राजस्थानी जायका के ये एपिसोड भी देखें
1. केवल यहीं बनते हैं डबल सिकाई वाले राजभोग:शेखावाटी का 82 साल पुराना जायका, हलवाई के नाम पर ही रखा गली का नाम
आपने स्पंजी राजभोग का स्वाद तो चखा होगा, हर शहर में आसानी से मिल भी जाता है, लेकिन डबल सिकाई वाले नवलगढ़ के राजभोग पूरे राजस्थान में बस यहीं मिलते हैं। जिसकी शुरुआत देश की आजादी से पहले हुई थी...(यहां CLICK करें)
2. कभी लहसुन की खीर खाई है?:सैकड़ों सालों तक सिर्फ राजा-महाराजा के लिए बनती थी, पढ़िए आप कैसे बना सकते हैं
आपने लहसुन की चटनी जरूर खाई होगी, क्या आप जानते हैं स्वाद, खुशबू और जायके को लाजवाब बनाने वाली लहसुन को कभी छिपाकर रखा जाता था। इसकी बड़ी रोचक कहानी है। अवध के राज दरबार में लहसुन की ऐसी खीर बनती थी जिसे खाने के बाद नवाब खुश होकर रसोइयों को मोतियों के हार देते थे।​​​​​​...(यहां CLICK कर पढ़ें पूरी खबर)